VS002361
Datum: 2006-07-27T02:00:00.000+02:00
datum_sodbe_i_stopnje: 2008-12-09T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 68.000 EUR (primerna odškodnina), glede na ugotovljeno soodgovornost tožnika dosojen ustrezno zmanjšan znesek
opombe: II Ips 891/2009 Reviziji tožeče stranke je bilo delno ugodeno tako, da je bila odškodnina za duševne bolečine zaradi zmanjšane življenjske aktivnosti zvišana s 30.000 EUR na 35.000 EUR, v preostalem delu pa kot neutemeljena zavrnjena.
II DoR 48/2009 Revizija je bila dopuščena le glede višine odškodnine za telesne in duševne bolečine zaradi zmanjšanja življenjske aktivnosti.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 60 let dalje

Samostojni podjetnik na področju gradbeništva, ob škodnem dogodku delovodja na gradbišču.

## Škodni dogodek

Nesreča pri delu, voznik vozila za prevoz betona (hruška) mu je zapeljal čez nogo. Soodgovornost oškodovanca je bila ocenjena na 10%.

## Poškodba

Huda zmečkanina leve noge (stopalo je bilo popolnoma zmečkano) z izpahom zgornjega skočnega sklepa, obsežna rana na goleni. Zdravljenje je trajalo 5 mesecev, 1 mesec rehabilitacija.

## Telesne bolečine

25.000 EUR Trajno hude bolečine ? 7 dni, srednje hude ? 1 mesec, občasne srednje hude ? 3 mesece, stalne lahke bolečine ? 6 mesecev, občasne lahke bolečine bo trpel tudi v bodoče.

#### Hospitalizacija

2 operaciji zaradi podkolenske amputacije noge in transplatacije kože.

#### Rehabilitacija

Naporna rehabilitacija na IRS v Ljubljani ? 24 dni, s fizioterapijo, vajami za krepitev mišične moči, treningom nameščanja proteze, šolo hoje, psihosocialno podporo.

#### Nevšečnosti med zdravljenjem

Prevoz z rešilnim vozilom, splošna anestezija, amputacija, presaditev kože, vnetje krna, 20x prevezi, odstranitev šivov, jemanje analgetikov in drugih zdravil, številni pregledi pri specialistih in izbranem zdravniku.

## Strah

4.000 EUR (pri odločanju o predlogu za dopustitev revizije je bil v tem delu predlog kot neutemeljen zavrnjen)

Zelo hud primarni strah zaradi strahu za življenje ? ob škodnem dogodku , ki je deloma popustil do prihoda nujne medicinske pomoči; hud sekundarni strah ? razvil se je takoj po sprejemu v bolnišnico, ko mu je bila predstavljena potreba po amputaciji noge; po operaciji je prešel v lažji strah, ki se je izmenjeval s srednje hudim strahom približno 4 mesece (strah ga zaradi vnetja krna ne bo mogoča protetična oskrba); nato je še pol leta trajal lažji strah glede trajne invalidnosti in zaskrbljenost kot reakcija na izgubo telesne integritete (tudi v smislu žalovanja).

## Zmanjšanje življenjske aktivnosti

35.000 EUR ZŽA je 40%, kar mu povzroča zmerne duševne bolečine . V vse mora vlagati več truda, je okornejši, počasnejši. Potrebuje nadzor pri hoji po neravnem terenu, pri hoji z držanjem predmeta, pri hoji po stopnicah brez oprijemanja, vstajanju s tal, hoji v slabem vremenu, pobiranju predmetov s tal. Samostojno lahko vstane s stola in hodi po ravnem terenu, stopi s pločnika in nanj, hodi po stopnicah z oprijemanjem. Vozi avto z menjalnikom, ne pa tudi kolesa, traktorja, fizična dela na kmetiji je opustil, poklicno pa še izvaja nadzorna dela.

#### Opis invalidnosti

Invalid III. Kategorije.

## Skaženost

4.000 EUR (pri odločanju o predlogu za dopustitev revizije je bil v tem delu predlog kot neutemeljen zavrnjen)

Podkolenska amputacija uda, zaradi katere ima občutek manjvrednosti. Sprememba, ki je običajno zakrita z oblačili, se kaže kot lahko šepanje. V obdobju brez proteze je bistveno drugače in vpadljivo tudi zaradi uporabe bergel (predvsem na morju, ob bazenu, ker mu kopalna proteza ne služi dobro). Zaradi amputacije je še vedno zelo vznemirjen in prizadet.

---

OZ člen 179, 182